CELEX: 31983R0510
Language: el
Date: 1983-03-03 00:00:00
Title: Κανονισμός (ΕΟΚ) αριθ. 510/83 της Επιτροπής της 3ης Μαρτίου 1983 για τροποποίηση του κανονισμού (ΕΟΚ) αριθ. 3172/82 για τον καθορισμό των τιμών αγοράς στην παρέμβαση των οπισθίων τεταρτημορίων στον τομέα του βοείου κρέατος

Avis juridique important

|

31983R0510

Κανονισμός (ΕΟΚ) αριθ. 510/83 της Επιτροπής της 3ης Μαρτίου 1983 για τροποποίηση του κανονισμού (ΕΟΚ) αριθ. 3172/82 για τον καθορισμό των τιμών αγοράς στην παρέμβαση των οπισθίων τεταρτημορίων στον τομέα του βοείου κρέατος  

Επίσημη Εφημερίδα αριθ. L 057 της 04/03/1983 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 510/83 ΤΗΣ ΕΠΙΤΡΟΠΗΣ  της 3ης Μαρτίου 1983  για τροποποίηση του κανονισμού (ΕΟΚ) αριθ. 3172/82 για τον καθορισμό των τιμών αγοράς στην παρέμβαση των οπισθίων τεταρτημορίων στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 6 παράγραφος 5,  Εκτιμώντας:  ότι τα άρθρα 2 και 6 του κανονισμού (ΕΟΚ) αριθ. 2226/78 της Επιτροπής (2) περί των λεπτομερειών εφαρμογής των μέτρων παρεμβάσεως στον τομέα του βοείου κρέατος, όπως τροποποιήθηκε τελευταία από τον κανονισμό (ΕΟΚ) αριθ. 2771/82 (3), καθορίζουν τους όρους αγοράς στην παρέμβαση στον τομέα του βοείου κρέατος·  ότι ο κανονισμός (ΕΟΚ) αριθ. 3172/82 της Επιτροπής (4) καθόρισε, από τις 6 Δεκεμβρίου 1982, τις τιμές αγοράς στην παρέμβαση για τα οπίσθια τεταρτημόρια που προσφέρονται σύμφωνα με τους όρους που καθορίζει ο προαναφερόμενος κανονισμός (ΕΟΚ) αριθ. 2226/78·  ότι οι ποιότητες των χονδρών βοοειδών, από τα οποία προέρχονται τα κρέατα που αγοράζουν οι οργανισμοί παρέμβασης, υπόκεινται σε εθνικές διατάξεις· ότι στην Ιταλία και στην Ελλάδα οι ορισμοί της ποιότητας που εφαρμόζονται περιλαμβάνουν κρέατα από θηλυκά ζώα· ότι, για να διασφαλιστεί στην Κοινότητα η ισότητα των όρων πρόσβασης στην παρέμβαση, πρέπει να καθοριστεί ότι μόνο κρέατα που προέρχονται από αρσενικά ζώα είναι δυνατό να αγοράζονται από τους οργανισμούς παρέμβασης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 3172/82 προστίθεται το ακόλουθο εδάφιο:  «Οι οργανισμοί παρεμβάσεως έχουν τη δυνατότητα να αγοράζουν, σύμφωνα με τις ανωτέρω διατάξεις, μόνον τα κρέατα που προέρχονται από αρσενικά ζώα.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 261 της 29. 9. 1978, σ. 5.  (3) ΕΕ αριθ. L 292 της 16. 10. 1982, σ. 14.  (4) ΕΕ αριθ. L 332 της 27. 11. 1982, σ. 19.